Philippe av Belgia

Filip (nederlandsk) eller Philippe (fransk) (nederlandsk: Filip Leopold Louis Marie, fransk: Philippe Léopold Louis Marie,Belgische Senaat. Biografisch hanboek. 2007. Sénat de Belgique. Manuel biographique, Belgias senat. født 15. april 1960 i Brussel) er konge av Belgia.

 Fra hertug av Brabant til belgiernes konge 
Han er eldst av kong Albert II og dronning Paolas tre barn og var dermed tronfølger. 

Philippe  ble utdannet som kampflyver og fallskjermsjeger i de belgiske væpneder styrker. Sivilt studerte han statsvitenskap på Universitetet i Oxford (Trinity College) og Stanford University. Som tronfølger ble han tildelt tittelen hertug av Brabant, da faren etterfulgte sin eldre bror Baudouin I av Belgia på tronen i 1993.

Ved siden av de tre belgiske nasjonalspråk, fransk, flamsk (den belgiske variant av nederlandsk) og tysk, tilegnet Philippe seg god mestring også av engelsk.belgieninfo.net - Wir sprechen Deutsch!www.volksfreund.de - Staatsoberhäupter aus sechs Ländern treffen sich in Luxemburg (27. september 2017)

Den 6. august 1993 utnevnte regjeringen Philippe til honorærformann for Belgian Foreign Trade Board (BFTB). Han etterfulgte der sin far, som hadde innehatt honorærformannskapet siden 1962. Den 3. mai 2003 ble han honorærformann for BFTBs etterfølgerorgan, Foreign Trade Agency. I denne egenskap ledet Philippe mer enn 60 økonomiske seneferder.Agence pour le Commerce extérieur, Missions antérieures  

 Ekteskap og barn 
Den 4. desember 1999 giftet han seg med Mathilde d'Udekem d'Acoz, som kommer fra en belgisk adelsfamilie. De har fire barn:
 Kronprinsesse Elisabeth av Belgia, hertuginne av Brabant (født 25. oktober 2001)
 Prins Gabriel av Belgia (født 20. august 2003)
 Prins Emmanuel av Belgia (født 4. oktober 2005)
 Prinsesse Eléonore av Belgia (født 16. april 2008)

 Konge 
venstre|miniatyr|Kroningsseremonien 21. juli 2013.
Kong Albert II kunngjorde 3. juli 2013 at han ville abdisere til fordel for sin sønn.«Kong Albert abdiserer», NRK, 3. juli 2013. 

Tronskiftet ble lagt til 21. juli, Belgias nasjonaldag.«Swearing-in of King Philippe before both chambers of the Belgian federal parliament», Belgias kongehus. Om lag en time etter at kong Albert II abdiserte, ble prins Philippe tatt i ed som belgiernes konge. Hans eldste barn, prinsesse Elisabeth, ble med dette den første i arvefølgen etter ham og forventes en dag å bli Belgias første regjerende dronning.

Han er kjent som kong Philippe (fransk) og kong Filip (nederlandsk) uten ordenstall.«La Belgique aura deux rois et trois reines», FlandreInfo.be, 4. juli 2013.

 Utmerkelser 
Blant kongens ordener er storkorset av St. Olavs Orden, som han ble tildelt i 2003.«Prins Philippe», kongehuset.no.

 Referanser 

 Eksterne lenker 

 «Portrait of Prince Phillipe», biografi fra Belgias kongehus

Kategori:Belgiske monarker
Kategori:Regjerende monarker
Kategori:Huset Sachsen-Coburg-Gotha
Kategori:Storkors av St. Olavs Orden
Kategori:Personer fra Brussel